ai4bharat/Pralekha huggingface dataset:
وزارت ماہی پروری، مویشی پروری و ڈیری
ساگر پریکرما: زمینی سطح پر ماہی گیروں کے مسائل کوحل کرنے کی طرف ایک کامیاب سفر
مرکزی وزیر جناب پرشوتم روپالا نے کولاچل فشنگ ہاربر سے چل رہی ماہی گیرکشتی میں سوار لاپتہ ماہی گیروں کو بچانے کے لیے فوری طورپرمتعلقہ ایجنسیوں کو ہدایات جاری کیں
بھارتی بحریہ اور بھارتی ساحلی محافظ دستہ کے ذریعہ آج سخت تلاش اور بچاؤ کارروائی کے ذریعے ایک لاش برآمد کی گئی
دوسرے ماہی گیروں کی لاشوں کی تلاش کرنے کے لیے تلاشی کی کارروائی جاری ہے
ماہی پروری، مویشی پروری اور ڈیری کے مرکزی وزیر جناب پرشوتم روپالا کی قیادت میں ماہی گیروں اورمچھلی کے کاشتکاروں تک رسائی کا ایک وسیع پروگرام ساگر پریکرما یاترا مارچ 2022 سے گجرات سے مغربی بنگال تک ایک پہلے سے طے شدہ سمندری راستے سے شروع کی گئی ہے،جس میں ہندوستان کے تقریباً 8000 کلومیٹر ساحلی پٹی کا احاطہ کیا گیا ہے۔ ساگر پریکرما کا مقصد ماہی گیروں سے ان کے دروازے پر ملنا اور ان کے مسائل اور شکایات کوسمجھنا، پائیدار ماہی گیری کو فروغ دینا اور حکومت کی اسکیموں اور پروگراموں کی تشہیر کرنا ہے اوریہ اب تک کافی اہم رہا ہے۔ ساگر پریکرما کے دوران ماہی گیروں کو مرکزی وزیر جناب روپالا اورحکومت ہند کے ماہی گیری کے محکمے کے اہم عہدیداروں،ریاستی حکومت اوردیگراسٹیک ہولڈرزکے ساتھ ان کے دروازے پربات چیت کرنے کاموقع ملتا ہے۔
جناب پرشوتم روپالا کوایک مقامی ماہی گیر کی طرف سے ڈوبنے والی کشتی کے بارے میں ایک متن پیغام موصول ہوا جو ساگر پریکرما کے پچھلے مرحلے کے دوران کولاچل میں ان سے ملا تھا۔ مرکزی وزیر نے کولاچل فشنگ ہاربر سے چل رہی ماہی گیری کشتی میں سوار لاپتہ ماہی گیروں کو بچانے کے لیے فوری طور پر متعلقہ ایجنسیوں کو ہدایات جاری کیں۔
دریں اثناء لاپتہ ماہی گیروں کے اہل خانہ نے کرائیکل میں جناب پرشوتم روپالا سے ملاقات کی تاکہ انہیں اس مسئلے سے آگاہ کیا جاسکے اور وہ یہ سن کر حیران رہ گئے کہ انہوں نہ صرف اس معاملے کو سنجیدگی سے لیا،بلکہ قریب سے اس کی نگرانی بھی کررہے ہیں۔
بھارتی بحریہ کے ساتھ ساتھ بھارتی ساحلی محافظ دستہ کے ذریعہ بھارتی بحریہ کے دو جہازوں اور بھارتی ساحلی محافظ دستہ کے ایک جہاز کے ذریعہ سخت تلاش اور بچاؤ کی کارروائیوں کی کوششوں کے دوران غوطہ خوروں نے آج ایک ماہی گیر کی لاش برآمد کرلی ہے۔
دوسرے ماہی گیروں کی لاشوں کوتلاش کرنے کے لیے تلاشی کی کارروائی جاری ہے۔ ماہی گیروں کے اہل خانہ نے لاپتہ ماہی گیروں کی لاشوں کی بازیابی پر مرکزی وزیر اور پوری بچاؤ ٹیم کا شکریہ ادا کیا ہے۔
ان کوششوں اور کاوشوں کے ساتھ ساگر پریکرما سے توقع کی جاتی ہے کہ وہ کھلے رابطے اور آراء کو حاصل کرنے کے اپنے مقصد کو حاصل کرے گا،جبکہ ماہی گیر برادریوں کے درمیان اعتماد پیدا کرے گا اور ماہی گیروں کے مسائل کو حل کرنے میں ایک آلہ کار ثابت ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ م ع ۔ع ن(
U.No 10533
(Visitor Counter : 16
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 217.82 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 14,08,253 ٹیکے لگائے گئے۔
ہندوستان میں سردست زیر علاج مریضوں کی تعداد 42,358ہے۔
فی الحال زیر علاج مریضوں کی شرح 0.10 فیصد ہے۔
سردست ملک میں شفایابی کی شرح 98.72فیصد ہے۔
گزشتہ 24 گھنٹوں کے دوران4,255مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,04,553 ہوگئی ہے۔
پچھلے 24 گھنٹوں کے دوران 3,230 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.18 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 8941 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,74,755 ٹیسٹ کئے گئے۔
عملے، عوامی شکایات اور پنشن کی وزارت
ڈاکٹر جتیندر سنگھ کا کہنا ہے کہ حکومت نے 2022-23 کے دوران 20.93 لاکھ فیملی پنشن یافتہ افراد سمیت 65.74 لاکھ سے زیادہ پنشن یافتگان کو 2,41,000 کروڑ روپے سے زیادہ کی پنشن تقسیم کی
سنٹرل پنشن اکاؤنٹنگ آفس ، آفس آف کنٹرولر جنرل آف ڈیفنس اکاؤنٹس ، محکمہ مواصلات ، ریلوے بورڈ ، اور محکمہ ڈاک ، مرکزی حکومت کے تحت سال 2022-23 کے دوران پنشن حاصل کرنے والے پنشن یافتگان اور فیملی پنشن یافتگان اور شامل اخراجات سے متعلق تفصیلات درج ذیل ہیں:
|
|
نمبر شمار
|
|
محکمہ
|
|
پنشن یافتہ افراد کی تعداد
|
|
خاندانی پنشن یافتہ افراد کی تعداد
|
|
سال 2022-23 کے اخراجات

|
|
1.
|
|
شہری پنشن یافتہ
|
|
780509
|
|
361476
|
|
40,811.28
|
|
2.
|
|
دفاعی پنشن یافتہ
|
|
2331388
|
|
835043
|
|
1,25,269.42
|
|
3.
|
|
مواصلات پنشن یافتہ
|
|
317992
|
|
120766
|
|
12448.00
|
|
4.
|
|
ریلویز پنشن یافتہ
|
|
856058
|
|
669710
|
|
55,034.00
|
|
5.
|
|
ڈاک پنشن یافتہ
|
|
195298
|
|
106467
|
|
8214.85
|
|
کل
|
|
4481245
|
|
2093462
|
|
2,41,777.55
مرکزی حکومت کے تحت کم از کم پنشن/ فیملی پنشن کی رقم 9,000 روپے ماہانہ ہے۔
کم از کم پنشن/ فیملی پنشن کی رقم بڑھانے کی کوئی تجویز نہیں ہے۔ پنشن یافتگان /فیملی پنشن یافتگان وقتاً فوقتاً قیمتوں میں تبدیلی کی بنیاد پر مہنگائی راحت کے حقدار ہیں۔
یہ معلومات مرکزی وزیر مملکت  سائنس اور ٹیکنالوجی؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلاء کے وزیر مملکت ، ڈاکٹر جتیندر سنگھ نے آج لوک سبھا میں ایک تحریری جواب میں فراہم کیں۔
الیکٹرانکس اور اطلاعات تکنالوجی کی وزارت
این ای جی ڈی نے سائبر تحفظ بھارت کے تحت 36ویں سی آئی ایس او ڈیپ ڈائیو ٹریننگ پروگرام کا انعقاد کیا
نیشنل ای-گورننس ڈویژن  نے اپنی صلاحیت سازی اسکیم کے تحت، انڈین انسٹی ٹیوٹ آف پبلک ایڈمنسٹریشن، نئی دہلی میں سنٹرل لائن منسٹریز اور ریاستوں/مرکز کے زیر انتظام علاقوں کے 24 شرکاء کے ساتھ 8 سے 12 مئی 2023 تک 36 ویں سی آئی ایس او ڈیپ ڈائیو ٹریننگ پروگرام کا انعقاد کیا۔
پانچ روزہ گہرا تربیتی پروگرام مرکزی اور ریاستی/مرکز کے زیر انتظام حکومتوں کے نامزد کردہ سی آئی ایس اوز، ماتحت ایجنسیوں/پی ایس یوز، بشمول پبلک سیکٹر کے بینکوں اور انشورنس کمپنیوں، پولیس اور سیکورٹی فورسز کے تکنیکی ونگ، سی ٹی اوز اور تکنیکی/پی ایم یو ٹیموں کے اراکین نیز، جو افسران اپنے متعلقہ اداروں میں آئی ٹی سسٹمز کی حفاظت کے لیے ذمہ دار ہیں، کے لیے ڈیزائن کیا گیا ہے۔
سائبر تحفظ بھارت الیکٹرانکس اور انفارمیشن ٹکنالوجی کی وزارت  کی پہل ہے، جس کا تصور سائبر کرائم کے بارے میں بیداری پھیلانے اور تمام سرکاری محکموں میں چیف انفارمیشن سیکیورٹی آفیسرز  اور فرنٹ لائن آئی ٹیز اہلکاروں کی صلاحیتوں کو بڑھانے کے مشن کے ساتھ کیا گیا تھا۔ بڑھتے ہوئے خطرے سے نمٹنے کے لیے مناسب حفاظتی اقدامات کو یقینی بنانے کے لیے - تنظیموں کو اپنے ڈیجیٹل انفراسٹرکچر کا دفاع کرنے اور سائبر حملوں سے نمٹنے کے لیے مستقبل کے لیے تیار رہنے کی ضرورت ہے۔
ڈیپ ڈائیو ٹریننگ کا مقصد خاص طور پر سی آئی ایس اوز کو سائبر حملوں کو جامع اور مکمل طور پر سمجھنے، حفاظت کی جدید ترین ٹکنالوجیوں میں ضروری ایکسپوژر حاصل کرنے، اور انفرادی تنظیموں اور شہریوں کے لیے لچکدار ای-انفراسٹرکچر کے فوائد کا ترجمہ کرنا ہے۔ یہ تربیت قانونی دفعات کا ایک جامع نقطہ نظر فراہم کرنے پر بھی توجہ مرکوز کرتی ہے، سی آئی ایس اوز کو سائبر سیکیورٹی کے دائرہ کار میں پالیسیاں بنانے اور سائبر بحران سے نمٹنے کے ٹھوس منصوبے بنانے کے قابل بناتی ہے۔
پروگرام کا افتتاح بی بی کے ڈپٹی ڈائریکٹر جنرل، این آئی سی شری آر ایس منی اور این ای ڈی جی، ایم ای آئی ٹی وائی اور آئی آئی پی اےکے سینئر افسران نے کیا۔ تربیتی پروگرام صنعت، اکیڈمیہ اور حکومت کے موضوعاتی ماہرین کی ایک صف کو اکٹھا کرے گا تاکہ سائبر سیکورٹی کے کلیدی ڈومین ایشوز، جیسے گورننس رسک اور کمپلائنس، ہندوستان میں سائبر سیکورٹی پروڈکٹس کا لینڈ سکیپ، اینڈ پوائنٹ اور ڈیجیٹل ورک پلیس سیکیورٹی، نیٹ ورک سیکیورٹی، ایپلیکیشن اور ڈیٹا سیکیورٹی، سی سی ایم پی اور انسیڈینٹ کا جواب، موبائل سیکیورٹی، کرپٹوگرافی، سائبر سیکیورٹی ٹیسٹنگ اور آڈٹ، سائبر سیکیورٹی سے متعلق آئی ٹی ایکٹ کی دفعات اور آئی ایس ایم ایس معیارات بشمول آئی ایس او 27001، سیکیورٹی لاگنگ اور آپریشن اورآپریشن سینٹر سیکیورٹی کی نگرانی شامل ہے ۔
2018 میں شروع کی گئی، سی آئی ایس او ٹریننگ پبلک پرائیویٹ پارٹنرشپ  ماڈل کے تحت حکومت اور انڈسٹری کنسورشیم کے درمیان اپنی نوعیت کی پہلی شراکت ہے۔ جون 2018 سے لے کر مئی 2023 تک، این ای جی ڈی نے 1,419 سے زیادہ سی آئی ایس او اور فرنٹ لائن IT عہدیداروں کے لیے سی آئی ایس او کے ڈیپ ڈائیو تربیتی پروگراموں کے 36 بیچوں کا مؤثر طریقے سے انعقاد کیا ہے۔
نوجوانوں کے امور اور کھیل کود کی وزارت
نوجوانوں کے امور اور کھیل کود کی وزارت کے تحت، نوجوانوں کے امور کے محکمے کی ’ زیرالتوا معاملات کے نپٹارے سے متعلق خصوصی مہم 2.0 ‘ اور سووَچھتا مہم
نوجوانوں کے امور اور کھیل کود کی وزارت کے تحت نوجوانوں کے امور کے محکمے نے سال 2021 میں چلائی گئی خصوصی مہم سے ہم آہنگ، نومبر 2022 سے اگست 2023 تک کی مدت کے دوران، سرکاری دفاتر میں زیر التوا معاملات کے نپٹارے اور صفائی ستھرائی کے لیے خصوصی مہم 2.0 شروع کی۔
ہر طرح کے معاملات کے التواء کو ختم کرنے کے لیے تمام تر کوششیں کی گئی ہیں۔ مہم کے مقاصد کے لیے، نومبر 2022 سے اگست 2023 تک کی مدت کے دوران، نوجوانوں کے امور کے اس محکمے نے 1000 سے زائد فزیکل فائلوں کو ختم کیا اور بڑی حد تک ای۔آفس میں تبدیل کیا۔ 97 فیصد سے زائد ایم پی حوالہ جات اور 95 فیصد عوامی شکایات / پی جی اپیلوں کو نمٹایا گیا۔ صفائی ستھرائی مہم کے ایک جزو کے طور پر، مختلف جگہوں کو صاف کیا گیا اور تقریباً 1000 مربع فٹ کے بقدر جگہ کو بارآور استعمال کے لیے خالی کیا گیا۔
نوجوانوں کے امور کا محکمہ ایس سی ڈی پی ایم 3.0 میں فعال شراکت داری کے لیے پرجوش ہے۔
وزارت سیاحت
ثقافت وسیاحت کے وزیر مملکت  پرہلاد سنگھ پٹیل نے لیہہ میں مقامی انتظامیہ کے ساتھ سیاحت کو فروغ دینے کی غرض سے میٹنگ کا اہتمام کیا
لداخ فیسٹول 2019 کی اختتامی تقریب میں بھی حصہ لیا
نئی دہلی،05؍ ستمبر/ لیہہ ٹور کے دوسرے دن ثقافت اور سیاحت کے وزیر مملکت  جناب پرہلاد سنگھ پٹیل نے ڈی سی دفتر میں ڈی سی لیہہ اور سیاحت کے شعبے کے نمائندگان سمیت مقامی انتظامیہ کے افسران کے ساتھ ایک میٹنگ کا اہتمام کیا۔ اس میٹنگ کے دوران وزیر موصوف نے مقامی انتظامیہ اور مرکزی حکومت کے مابین لداخ خطے میں سیاحت کو فروغ دینے کے لئے بہتر تال میل پر تبادلۂ خیالات کئے۔
وزیر موصوف نے شام کے وقت لداخ فیسٹول 2019 کی اختتامی تقریب میں بطور مہمان خصوصی شرکت کی۔ اس موقع پر اظہار خیال کرتے ہوئے انہوں نے لداخ کے عوام کو حال ہی میں اس خطے کے ذریعہ مرکز کے زیر انتظام علاقے کا درجہ حاصل کرنے کے لئے مبارکباد پیش کی۔ وزیر موصوف نے کہا کہ وہ گزشتہ روز سے لداخ کے مختلف افسران اور دیگر شراکت داروں کے ساتھ ملاقاتوں کا اہتمام کررہے ہیں، جس کا مقصد اس خطے کی ترقی ہے۔ انہوں نے ان ملاقاتوں کے بامعنی نتائج کے سلسلے میں مقامی افراد کو یقین دہانی کرائی اور کہا کہ یہ نتائج ان کے توقعات سے بڑھ کر ہوں گی۔ جناب پٹیل نے فیسٹول کی اختتامی تقریب کے دوران مختلف النوع فنکاروں کے ذریعہ پیش کئے گئے پروگرام کی بھی ستائش کی۔
لداخ خود مختار پہاڑی ترقیات کونسل کے چیئرمین جناب گیال پی وانگیال بھی اس موقع پر موجود تھے۔ انہوں نے کہا کہ لداخ کے عوام وزیر موصوف کے دورۂ لیہہ سے از حد خوش اور جوش وجذبے سے معمور ہیں۔ انہوں نے کہا کہ ہم ان میٹنگوں کے بہتر نتائج سامنے آنے کے منتظر ہیں۔
آج کا دن جناب پٹیل کے سہ روزہ لیہہ دورے کا دوسرا دن تھا، جس کا مقصد لداخ میں سیاحت کے شعبے کے لئے نئے امکانات کی تلاش ہے۔ وزیر موصوف سیاحت کی وزارت کے سینئر افسران کے ایک وفد کی قیادت کررہے ہیں۔ یہ وفد مقامی انتظامیہ اور سیاحت کے شعبوں کے دیگر شراکت داروں سے اس غرض سے ملاقات کررہا ہے کہ لداخ خطے میں سیاحت کے شعبے میں ترقی کے لئے منصوبے وضع کئے جاسکیں اور متعلقہ موضوعات پر تبادلہ خیال کئے جاسکیں۔
اپنے لداخ دورے کے تیسرے دن ثقافت اور سیاحت کے وزیر مملکت  جناب پرہلاد سنگھ پٹیل لیہہ لداخ میں موبائل سائنس نمائش کا افتتاح کریں گے۔ اس کے ساتھ ہی ساتھ اسی دن ملک کے مختلف حصوں میں متعدد بسیں بھی روانہ ہوں گی، جن پر متعلقہ موضوع کے ایگزبٹ لگے ہوں گے۔
بہت چھوٹی، چھوٹی اور درمیانی صنعتوں کی وزارت
بانس کی صنعت میں 30 ہزار کروڑ روپے تک بڑھنے کی صلاحیت:نتن گڈکری
بانس کے زیادہ سے زیادہ استعمال کی اپیل تاکہ اس کی مانگ اور اس کی پیداوار کو بڑھایا جاسکے
نئی دہلی،24 مارچ 2021/سڑک نقل و حمل اور شاہراہوں نیز انتہائی چھوٹی ، چھوٹی اور درمیانے درجے کی صنعتوں کے وزیر جناب نتن گڈکری نے منگل کے روز ویڈیو کانفرنسنگ کے ذریعہ سے بانس ٹکنالوجی، پیداوار اور خدمات پر ایک ورچوئل نمائش سے خطاب کیا۔ نمائش کا انعقاد انڈین فیڈریشن آف گرین انرجی  کے ذریعہ کیا گیا۔
اپنے خطاب میں جناب گڈکری نے کہا کہ بانس کی مانگ بڑھانے کی ضرورت ہے ۔ انہوں نے کہاکہ کوئلہ کے متبادل کے طور پر بانس کا استعمال کرنے کی ضرورت ہے اور اس کا استعمال تعمیر کے کاموں میں بھی کیا جاسکتا ہے۔ جناب گڈکری نے کہاکہ جلد ہی تمام ہندستانی قومی شاہراہ اتھارٹی کی سڑکوں کے لئے جوٹ اور کوائر میٹریسس کا استعمال لازمی کیا جائے گا۔ انہوں نے کہاکہ کوائر اور بانس جیسے ر وایتی سامان کے اور زیادہ فروغ کی وکالت کی۔
جناب گڈکری نے امید ظاہر کی کہ سبھی شراکت داروں نے متحدہ کوششوں سے ہندستان میں بانس صنعت 25 سے 30 ہزار کروڑ روپے کا ہوجائے گا۔ اصولی طور سے موثر لاگت اور دلکش پروڈکٹ ڈیزائنوں سے بانس کا استعمال اور اس کی مانگ بڑھ سکتی ہے جس سے لوگوں کو بانس کی کھیتی کے لئے حوصلہ افزائی حاصل ہوگی۔ انہوں نے بانس کو فروغ دینے سے متعلق کسی بھی اسکیم کے لئے انتہائی چھوٹی، چھوٹی اور درمیانے درجے کی صنعت کی وزارت سے تمام ممکنہ مدد کی یقین دہانی کرائی۔
وزیر موصوف نے کہاکہ ہمیں پروڈکٹ کی ترقی بازار کی حمایت کے لئے مزید تحقیق، زیادہ مناسب نظریے کی ضرورت ہے۔ انہوں نے یہ بھی کہا کہ وہ بانس اور بانس کے ڈنڈے کے لئے ریلوے سے 50 فی صد سبسڈی لینے کی کوشش کررہے ہیں۔ انہوں نے یقین ظاہر کیا کہ بانس کے استعمال اور ضرورت کو بڑھانے سے اس کی پیداوار میں اضافہ ہوگا۔ انہوں نے کہا کہ بانس کا استعمال بائیو سی این جی اور چارکول بنانے کے لئے بھی کیا جاسکتا ہے۔ بانس مشن کے خصوصی فنڈز کی مد د سے اس پر آگے ریسرچ کرنے کے لئے شامل کیا جاسکتا ہے۔
پورا خطاب سننے کے لئے اس پتے پر کلک کریںhttps://www.youtube.com/watch?v=IfZBPjgcDE0
ش ح۔ ش ت۔ج
Uno-2948
(Visitor Counter : 130
مواصلات اور اطلاعاتی ٹیکنالوجی کی وزارت
دہلی خطے کے دائرے میں محکمہ ٹیلی کمیونیکیشن، بی ایس این ایل، اور ایم ٹی این ایل یونٹس کے پنشنرز کی شکایات کو دور کرنے کے لیے’ دہلی ٹیلی کام پنشنرز کے لیے قومی پنشن عدالت‘
پرنسپل کنٹرولر آف کمیونیکیشن اکاؤنٹس، دہلی کے دفتر نے دہلی خطے کے دائرے میں محکمہ ٹیلی کمیونیکیشن، بی ایس این ایل، اور ایم ٹی این ایل یونٹس کے پنشنرز کی شکایات کو دور کرنے کےلئے ملک گیر پنشن عدالت کا اعلان کیاہے۔ اس خصوصی تقریب کو پنشن سے متعلق مختلف مسائل کے فوری حل فراہم کرنے کے لیے تشکیل دیا گیا ہے، جس میں پنشن ادائیگی کے آرڈرز  کا اجرا، سروس بک کی دیکھ بھال، اور پنشن کی تقسیم، اور دیگرمسئلے شامل ہیں۔
پروگرام کی تفصیلات:
مقام: کانفرنس ہال، سنچار لیکھا بھون، آرڈر آف پرنسیپل ،سی سی اے ، پرساد نگر، نئی دہلی-110005 تاریخ: 20-09-2023 وقت:صبح 11:00 بجے
قومی پنشن عدالت پنشنرز کی شکایات کو حل کرنے پر توجہ مرکوز کرے گی جو 01 ستمبر 2023 تک چھ ماہ سے زیادہ عرصے سے زیر التوا ہیں۔ دہلی این سی آر میں رہنے والے پنشنرز کو اس تقریب میں شرکت کرنے کی ترغیب دی جاتی ہے تاکہ وہ براہ راست آرڈر آف پرنسپل کنٹرولر آف کمیونیکیشن اکاؤنٹس، دہلی کے ساتھ اپنے دیرینہ مسائل کو حل کریں۔
رجسٹریشن کی تفصیلات:
قومی پنشن عدالت میں شرکت کے لیے پنشنرز سے درخواست کی جاتی ہے کہ وہ درج ذیل تفصیلات فراہم کر کے اپنی شکایات درج کرائیں۔
- پنشنر/فیملی پنشنر کا نام
- پی پی او نمبر
- یونٹ کا نام آخری بار پیش کیا گیا۔
- ریٹائرمنٹ کی تاریخ/تاریخ وفات
- تفصیلی شکایت
- رابطہ نمبر
رجسٹریشن کی آخری تاریخ: 15 ستمبر 2023 ہے
پنشنرز سی سی اے ڈاٹ ڈی ایل ڈیش ڈی او ٹی ایٹ این آئی سی ڈاٹ آئی این پر ای میل کے ذریعے دفتر کے پرنسپل کنٹرولر آف کمیونیکیشن اکاؤنٹس، دہلی، سے رابطہ کرکے اپنی شکایات درج کر اسکتے ہیں۔
ڈاک کا پتہ: سنچار لیکھا بھون، پرساد نگر، نئی دہلی-110005
پرنسپل کنٹرولر آف کمیونیکیشن اکاؤنٹس، دہلی کا دفتر تمام پنشنرز کی فلاح و بہبود اور حفاظت کو یقینی بنانے کے لیے پرعزم ہے۔ ہم تمام پنشنرز کو بروقت اور موثر پنشن خدمات فراہم کرنے کی کوشش کرتے ہیں، اور یہ قومی پنشن عدالت ان اقدامات میں سے ایک ہے جو ہم اس عزم کو پورا کرنے کے لیے اٹھا رہے ہیں۔
نوجوانوں کے امور اور کھیل کود کی وزارت
ٹیبل ٹینس فیڈریشن کو امداد
نئی دلّی ، 31جولائی؍کھیلوں اور نوجوانوں کے امور کے وزیر مملکت کرنل راجیہ ورردھن راٹھور نے گزشتہ روز راجیہ سبھا میں بتایا کہ گزشتہ تین برسوں کے دورن حکومت کے ذریعہ ملک میں ٹیبل ٹینس کھیل کے فروغ کے لئے نیشنل اسپورٹس فیڈریشن کو جاری کردہ رقم کی تفصیل حسب ذیل ہیں :
2015-16 کے دوران 101.70 لاکھ روپئے جاری کئے گئے ، 2016-17 کے دوران 176.44 لاکھ روپئے جاری کئے گئے ، 2017-18 کے دوران 326.06 لاکھ روپئے جاری کئے گئے -انہوں نے کہا کہ ٹیبل ٹینس کے فروغ کے لئے حکومت نے اس کھیل کو اپنے ترجیحی زمرے میں رکھ ہے اور نیشنل اسپورٹس فیڈریشن کو مالی امدادی اسکیم کے تحت سال 2018-19 کے لئے زیادہ سے زیادہ مالی امداد 889.00 لاکھ روپئے مختص کئے ہیں ۔
مزید براں ، جناب اچنتا شرتھ سمیت سات کھلاڑیوں کواولمپک پوڈیم اسکیم کے تحت ایشین گیمز ، 2018 کی تربیت کے لئے 60.81 لاکھ روپئے منظور کئے گئے ہیں ۔
۔ ۔ ۔ ۔ ۔
(u.3914
وزیراعظم کا دفتر
وزیراعظم جناب نریندر مودی نےابو ظہبی کے ولی عہد شیخ محمد بن زائد النہیان سے ٹیلی فون پر بات چیت کی
نئی دہلی، 3 ستمبر 2021، وزیراعظم جناب نریندر مودی نے آج دوپہر ابو ظہبی کے ولی عہد عزت مآب شیخ محمد بن زائد النہیان سے ٹیلی فون پر بات چیت کی۔ دونوں لیڈروں نے بھارت اور متحدہ عرب امارات جامع اسٹریٹجک پارٹنر شپ کے تحت مختلف شعبوں میں دو طرفہ تعاون کے سلسلے میں مسلسل پیش رفت کا مثبت طریقے سے جائزہ لیا۔ وزیراعظم نے کووڈ۔ 19 عالمی وبا کے دوران بھارتی برادری کے لئے متحدہ عرب امارات کی مدد کی تعریف کی۔ انہوں نے دوبئی میں یکم اکتوبر 2021 سے منعقد کئے جانے والے ایکسپو 2020 کے لئے بھی نیک خواہشات کا اظہار کیا۔
دونوں لیڈروں نے مشترکہ مفاد کے علاقائی معاملات پر بھی بات چیت کی۔انہوں نے اس بات پر اتفاق کیا کہ دنیا میں دہشت گردی اور انتہاپسندی کے لئے کوئی جگہ نہیں ہے اور ایسی طاقتوں کے سامنے بین الاقوامی برادری کے ایک ساتھ کھڑے ہونے کی اہمیت پر زور دیا۔
۔۔۔۔۔۔۔۔۔۔۔
ش ح۔ا گ۔ن ا۔
U- 8630
(
پنچایتی راج کی وزارت
ملک بھر میں ضلع انتظامیہ اور گرام پنچاتیں مختلف سرگرمیوں کے ذریعے کووڈ-19 کی وبا کی روک تھام کے لیے کام کر رہی ہیں۔
ان سرگرمیوں میں مشاورتی کمیٹی کا قیام دیواروں پر تصویروں کے ذریعےبیماری کے بارےمیں بیداری پیدا کرنا، مقامی سطح پر ماسک کی سلائی اور تقسیم، ضرورت مندوں کو پکے ہوئے کھانے اور راشن کی مفت تقسیم نیز عوامی مقامات کو سینی ٹائزیشن جیسے امور شامل ہیں
نئی دہلی،20اپریل2020، ضلع انتظامیہ اور گرام پنچایتیں ملک بھر میں کووڈ-19 وبا کی روک تھام کے لیے مختلف سرگرمی کے ذریعے کام کر رہی ہیں۔ ان سرگرمیاں میں جن کو لوگ اپنا سکتے ہیں اور بہترین طریقہ کار کی مثالیں مندرجہ ذیل ہیں:
- مدھیہ پردیش: اجیویکا مشن کے تحت راج گڑھ ضلع انتظامیہ گرام پنچایتوں میں ماسک بانٹنے کے لیے اس کی سلائی کے کام سے جڑی ہے۔ گوپال ضلع کے حضور تحصیل میں واقع اچارپورہ گرام پنچایت کے سرپنچ نے دیہی باشندوں کو مفت ماسک تقسیم کیے ہیں۔ نرسنگ پور ضلع کے چچولی بلاک کے کھمریا پنچایت میں لوگوں کو کورونا کے تئیں بیدار کرنے کے لیے دیواروں پر پوسٹر لگائے گئے ہیں۔
- تمل ناڈو پنچایت افسران کی دیکھ ریکھ میں تروپور ضلع کے منگل پور پنچایت کو سینی ٹائز کرنے کا کام کیا جارہا ہے۔
ناگالینڈ: ریاستی حکومت کے چیف سکریٹری اور انڈین ایڈمنسٹریٹو سروس کے افسرجناب تھیم جین ٹوائے نے 17 مارچ 2020 کو کووڈ-19 سے متعلق ایک خصوصی مشاورتی گروپ قائم کیا جو حکومت کو ریاست میں کووڈ-19 وبا سے نمٹنے کی تیاریوں کے بارے میں مشورہ دے گا۔
ریاست میں دیماپور میں کوہوگوٹو بلاک کے تحت آنے والے شوزوکو گاؤں کے بے گھر لوگوں کو پکاہوا کھانا نیز چومو کیدیما بلاک کے سگنل انگامی گاؤں میں یومیہ مزدوری کرنے والے کنبوں کو 10 کلو گرام چاول خود امدادی گروپ کے ذریعے مفت تقسیم کیے جارہے ہیں۔
سماجی انصاف اور تفویض اختیارات کی وزارت
بزرگ شہریوں کی قومی کونسل کو مستحکم کیا گیا
نئی دہلی ، 24مارچ 2021 : سماجی انصاف اور تفویض اختیارات کے وزیر مملکت جناب رتن لال کٹاریا نے آج راجیہ سبھا میں ایک تحریری جواب میں بتایا کہ مرکزی وزارتوں، ریاستی حکومتوں، سینئر سٹیزن ایسوسی ایشن، پنشن یافتگان کی ایسوسی ایشنوں، غیر سرکاری تنظیموں کے نمائندوں پر مشتمل بزرگ شہریوں کی قومی کونسل کو بزرگ شہریوں کے لئے تیار کی جانے والی اسکیموں اور پروگراموں کے نفاذ کا جائزہ لینے کےلئے مستحکم کیا گیا ہے۔
اس کے علاوہ ‘ بزرگ شہریوں کے لئے قومی ایکشن پلان’ کی امبریلا اسکیم میں بزرگ شہریوں سے متعلق معاملات کے بارے میں مطالعہ /تحقیق / اختراع کی تجاویز ، بزرگ شہریوں کےلئے قومی ہیلپ لائن قائم کرنا، بزرگ شہریوں کی بہبود کے مقصد سے کسی بھی علاقہ میں پائلٹ پروجیکٹ شروع کرنا اور علاقائی سطح پر سمینار / ورکشاپ / کانفرنس کاانعقاد بھی شامل ہے۔
بزرگ شہریوں کے قومی کمیشن کے قیام کی تجویز کی وزارت خزانہ نے حمایت نہیں کی ہے۔
۔۔۔۔۔۔۔۔۔۔۔۔۔۔

U.NO. 3037
(Visitor Counter : 76
خواتین اور بچوں کی ترقیات کی وزارت
بچہ بھکاریوں کی بازآبادکاری
سماجی انصاف اور تفویض اختیارات کی وزارت نے ایک اسکیم SMILE وضع کی ہے جو معاشی طور پر بدحال افراد کے لئے روزگار اور کاروبار کی اسکیم ہے۔ اس میں ایک ذیلی اسکیم ہے جس کا نام ہے ’’بھیک مانگنے کے کام میں لگے لوگوں کی مناسب بازآبادکاری‘‘۔ اس اسکیم کے تحت بھیک مانگنے والوں کو ضروریات زندگی مہیا کرائی جاتی ہیں جن میں خوراک، شیلٹر ہوم، طبی سہولیات، کاؤنسلنگ ، بازآبادکاری، بنیادی دستاویزات کی تیاری، ہنر مندی کا فروغ اور بھیک مانگنے والے لوگوں کے بچوں کے لئے تعلیم شامل ہے۔
عورتوں اور بچوں کی بہبود کی وزارت نے مرکز کے زیر اہتمام ایک اسکیم لاگو کی ہے جس کا نام چائلڈ پروٹیکشن سروسز ہے،جس کے تحت ریاستوں اور مرکزی انتظام والے علاقوں کو ضرورتمند اور دشوار حالات سے دو چار بچوں کے لئے خدمات کی فراہمی کے لئے مدد فراہم کی جاتی ہے۔ CPS اسکیم کے تحت چائلڈ کئیر انسٹی ٹیوشن قائم کئے گئے ہیں جہاں یہ خدمات مہیا کی جاتی ہیں ۔ یہاں بچوں کو ان کی عمر کے لحاظ سے کام سکھائے جاتے ہیں اور طبی سہولیات اور تفریح وغیرہ کا بھی انتظام ہوتا ہے۔
اس کے علاوہ جوینائل جسٹس  کے قانون 2015 کے سیکشن 2  میں اس بات کی ضمانت دی گئی ہے کہ اگر کوئی بچہ مزدوری کے قوانین کی خلاف ورزی میں کام کرتا ہوا پایا جاتا ہے یا بھیک مانگتا ، سڑکوں پر سوتا پایا جاتا ہے تو اسے دیکھ بھال اور تحفظ کے حقدار بچے کے طور پر شامل کیا جاتا ہے۔بچوں کو بھیک منگوانے کے لئے استعمال کرنے والے کے لئے اس قانون کے تحت پانچ سال تک کی سزا ئے قید اور ایک لاکھ روپے جرمانے کی گنجائش ہے۔
یہ اطلاع آج لوک سبھا میں عورتوں اور بچوں کی بہبودی کی مرکزی وزیر سمرتی ایرانی نے ایک تحریری جواب میں دی۔
وزیراعظم کا دفتر
وزیر اعظم نے درگا اشٹمی پر سب کو مبارکباد دی
وزیراعظم جناب نریندر مودی نے درگا اشٹمی کے موقع پراہلِ وطن کو نیک خواہشات اور مبارکباد پیش کی ہیں ۔ وزیر اعظم نے کہا کہ ماں درگا کے آشرواد  ہمیشہ ہم سب پر قائم رہے اور ان کے آشرواد سے ہمارے سماج میں مزید خوشیاں، صحت وتندرستی اور خوشحالی بنی رہے۔
اپنے ٹویٹ کی ایک سریز میں وزیراعظم نے کہا:
وزارت دفاع
انٹیگریٹڈ ڈیفنس اسٹاف ہیڈ کوارٹر آج اپنا 23 واں یوم تاسیس منا رہا ہے
انٹیگریٹڈ ڈیفنس اسٹاف  ہیڈ کوارٹر اکتوبر 2023 کو اپنا 23 واں یوم تاسیس منا رہا ہے۔ چیف آف انٹیگریٹڈ ڈیفنس اسٹاف کے چیئرمین، چیفس آف اسٹاف کمیٹیلیفٹیننٹ جنرل جے پی میتھیو نے نئی دہلی میں قومی وار میموریل پر گلہائے عقیدت پیش کی ۔ دہلی اور اس موقع پر شہید ہونے والے جانبازوں کو خراج عقیدت پیش کیا۔ سی آئی ایس سی نے ' پرپل برادری' کے تمام رینکوں کو مبارکباد پیش کی ہے اور انہیں ایک حقیقی مربوط مسلح افواج کے ہدف کے حصول کے لیے جدوجہد جاری رکھنے کی تلقین کی ہے۔
آئی ڈی ایس ہیڈ کوارٹر کو 01 اکتوبر 2001 کو ہندوستان کے قومی سلامتی کی تشکیل کے اہم مقصد کو پورا کرنے کے لیے انٹیگریٹڈ ڈیفنس اسٹاف  ہیڈ کوارٹر کو ایک سہ فریقی ادارے کے طور پر قائم کیا گیا تھا۔ یہ سروسز کے درمیان بہتر ہم آہنگی اور انضمام کو آگے بڑھانے کے مقصد سے اپنے مثالی نعرے ' اتحاد سے فتح ' کے حصول کی تکمیل کے لیے متعدد اقدامات میں سب سے آگے ہے ۔
گزشتہ دو دہائیوں کے دوران، آئی ڈی ایس ہیڈ کوارٹر نے دفاعی خدمات کی کوششوں کی قیادت کی ہے جیسے کہ فوج کی تشکیل اور صلاحیت سازی ، ٹیکنالوجی کے انتظام، دفاعی انٹیلی جنس کو مستحکم کرنے، فوجی سفارت کاری کو فروغ دینے، تینوں سروس کی مشترکہ تربیت کو بڑھانے اور دوستانہ تعلقات جیسے ، انٹرآپریبل آپریشنل لاجسٹک کی ترقی فروغ دینے، مسلح افواج کے لیے اہم خریداریوں کو آگے بڑھانا اور انسانی امداد اورآفات سے بچاؤ  آپریشن چلانے جیسے اہم قومی کوششوں کوفروغ دینے میں دفاعی افواج کی کوششوں کی قیادت کی ہے۔ بطور مشترکہ تنظیموں کے ڈیفنس اسپیس ایجنسی، ڈیفنس سائبر ایجنسی اور مسلح افواج کے اسپیشل آپریشن ڈویژن کو آپریشنل کرنے کے اہم سنگ میل بھی حاصل کیے گئے ہیں۔
فوجی امور کے محکمے اور انسٹی ٹیوشن آف چیف آف ڈیفنس اسٹاف  کی تشکیل تبدیلی کی اصلاحات ہیں جس نے سہ فریقی ہم آہنگی، دفاعی خدمات کی جدید کاری اور تبدیلی اور اعلیٰ دفاع میں ان کے انضمام کو انتہائی ضروری تحریک فراہم کی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10188
(Visitor Counter : 23